Държавен вестник, бр. 57, 2015 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  57
(3) Непреките допустими разходи се отнасят 
до категории разходи, които не се определят 
като специфични разходи, пряко свързани с 
резултатите от проекта. Фиксиран процент от 
общата сума на преките допустими разходи 
може да бъде допустим като непреки разходи, 
при условие че:
1. фиксираният процент на непреки разходи 
от общата сума на преките допустими разходи 
не превишава 7 на сто;
2. организациите, получаващи оперативни 
безвъзмездни средства от бюджета на Евро­
пейския съюз, не включват непреки разходи 
в прогнозния си бюджет.
Чл. 5. (1) Категориите допустими разходи 
на ниво проект по ФУМИ са преки и непреки.
(2) Преките допустими разходи по проект 
са разходи, които могат да се определят като 
специфични разходи, пряко свързани с изпъл­
нението на проекта, и са направени: 
1. за персонал, назначен да работи по 
проекта, които включват заплати, вноски за 
социално осигуряване, начислени за сметка 
на осигурителя върху възнаграждението съ­
гласно националното законодателство, както 
и други разходи по закон, когато това съвпада 
с обичайната политика на бенефициера по 
отношение на възнагражденията:
а) за международните организации – раз­
ходи за персонал, които включват и удовлет­
воряване на предвидени в закона задължения 
и права на възнаграждение; 
б) за персонал на държавни органи – ко­
гато разходите се отнасят за дейности, които 
съответният държавен орган не би извършил, 
ако въпросният проект не е бил предприет; 
тези разходи по изпълнението на проекта са 
допустими, при условие че: 
аа) в длъжностната характеристика на 
служителя по служебно или по трудово 
правоотношение са включени дейности по 
изпълнение на проекти;
бб) налице е писмено решение на крайния 
бенефициер;
вв) е сключен договор за услуга със слу­
жителя за изпълнение на проекти извън 
установените му по служебно или трудово 
правоотношение работно време и задължения; 
средствата за заплати и вноски за социално 
осигуряване могат да са първоначално изпла­
тени от бюджета на съответния разпоредител 
с бюджет и впоследствие възстановени със 
средства по проекта;
2. разходи за командировки (пътни, дневни 
и квартирни) за персонал или други лица, ко­
ито участват в дейностите по проекта, чиито 
пътувания са необходими за изпълнението на 
проекта; стойността им се определя съгласно 
националното законодателство на бенефициера 
или правилата, действащи в международни и 
други организации;
3. за придобиване на оборудване чрез 
наемане или лизинг, ако е съобразено с 
продължителността на наемане или лизинг 
за целите на проекта, закупуване или при 
заплащане на амортизационни разходи само 
ако са от съществено значение за изпълне­
нието на проекта и са извършени съгласно 
националното законодателство; за отделни 
артикули оборудване на стойност под 20 000 
евро допустим разход е пълният размер на 
разхода за закупуване; финансирането на и 
над тази стойност е допустимо единствено 
въз основа на амортизационни разходи; при 
закупуване на транспортни средства по фонда 
на стойност под 100 000 евро допустим разход 
е пълният размер на разхода за закупуване; 
финансирането на и над тази стойност е до­
пустимо единствено въз основа на амортиза­
ционни разходи; пълният размер на разхода е 
допустим, ако оборудването е придобито до 
3 месеца преди изтичане на крайния срок за 
изпълнение на проекта;
4. за покупка, строителство или ремонт на 
недвижим имот – само когато придобиването 
на недвижим имот е от съществено значение 
за изпълнението на проекта и е ясно свързано 
с неговите цели, като допустими са разходи­
те за съфинансиране въз основа на пълните 
или частичните разходи или въз основа на 
амортизационните разходи: 
а) за закупуване или строителство на не­
движим имот при следните условия: 
аа) налице е оценка от независим лицензи­
ран оценител или от съответно упълномощен 
служебен орган, удостоверяващ, че сградата 
е построена в съответствие с националното 
законодателство, или са описани частите, 
които не са в съответствие и които ще бъдат 
приведени в съответствие по време на из­
пълнението на операцията; оценката трябва 
да удостовери, че цената на придобиване на 
недвижимия имот не надвишава пазарната 
стойност;
бб) недвижимият имот не е бил закупен 
посредством безвъзмездни средства, отпус­
нати от ЕС по всяко време, предшестващо 
изпълнението на проекта;
вв) недвижимият имот следва да се използва 
само за целите, заявени в проекта, за период 
поне 10 години след приключването на проекта 
в случай на съфинансиране на цялостните или 
частичните разходи, а в случай на съфинанси­
ране въз основа на разходите за амортизация 
този срок се намалява на 5 години;
гг) в случай на съфинансиране въз основа 
на разходите за амортизация – само частта 
от амортизационните разходи на тези акти­
ви, съответстваща на продължителността на 
използването им за проекта, и процента на 
действително използване за проекта, изчислени 
в съответствие с националните счетоводни 
правила;